2003E0495 — SL — 23.07.2014 — 008.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

SKUPNO STALIŠČE SVETA 2003/495/SZVP

z dne 7. julija 2003

o Iraku in o razveljavitvi Skupnih stališč 96/741/SZVP in 2002/599/SZVP







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 te pogodbe, ob upoštevanju naslednjega: (1) 22. julija 2003 je Varnostni svet Združenih narodov sprejel Resolucijo 1483 (2003), o ukinitvi vseh prepovedi trgovanja z Irakom in posredovanja finančnih in gospodarskih virov Iraku, sprejetih v okviru Resolucije Varnostnega sveta 661 (1990) in naslednjih resolucij, skupaj z Resolucijo 778 (1992), razen orožja in njemu sorodnega materiala, ki ga Združene države Amerike in Združeno kraljestvo Velike Britanije in Severne Irske potrebujejo kot zasedbene sile pod enotnim poveljstvom (v nadaljevanju „oblast“) in ki nalaga nove ukrepe. (2) Svet pozdravlja sklep Varnostnega sveta o ukinitvi sankcij proti Iraku. (3) Svet pozdravlja zavzetost Varnostnega sveta in oblasti, izraženo v Resoluciji 1483 (2003), za obnovo Iraka in za pomoč iraškemu ljudstvu pri vzpostavitvi mednarodno priznane predstavniške oblasti. (4) Skupni stališči Sveta 96/741/SZVP ( 1 ) in 2002/599/SZVP ( 2 ) je treba zato razveljaviti. (5) Za izvajanje nekaterih ukrepov je potrebno ukrepanje Skupnosti – ob upoštevanju naslednjega: SPREJEL NASLEDNJE SKUPNO STALIŠČE:







▼M2

Člen 1

1. Prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto, v Irak s strani državljanov držav članic ali z ozemelj držav članic ali z uporabo plovil ali letal pod njihovo zastavo, se prepove ne glede na to, ali ima navedeno izvor na omenjenih ozemljih ali ne.

2. Brez poseganja v prepovedi ali obveznosti držav članic v zvezi s predmeti iz odstavkov 8 in 12 RVSZN 687(1991) z dne 3. aprila 1991 ali dejavnostmi, opisanimi v odstavku 3(f) RVSZN 707 (1991) z dne 15. avgusta 1991, se odstavek 1 tega člena ne uporablja za prodajo, dobavo, prenos ali izvoz orožja in sorodnega materiala za potrebe iraške vlade ali multinacionalnih sil, ustanovljenih na podlagi RVSZN 1511 (2003) za namene RVSZN 1546 (2004).

3. Za dobavo, prodajo, prenos ali izvoz orožja in sorodnih materialov iz odstavka 2 je potrebno dovoljenje, ki ga izdajo pristojni organi držav članic.

▼M7

Člen 2

Vsa sredstva ali druga finančna sredstva ali gospodarski viri:

(a) prejšnje vlade Iraka ali njegovih državnih organov, korporacij ali agencij s sedežem izven Iraka na dan 22. maja 2003, kot jih je določil odbor, ustanovljen na podlagi Resolucije Varnostnega sveta 661 (1990), ali

(b) ki so bili preneseni iz Iraka ali jih je pridobil Saddam Hussein ali drugi visoki uslužbenci nekdanjega iraškega režima in njihovi družinski člani, skupaj z entitetami v njihovi lasti ali pod njihovim neposrednim ali posrednim nadzorom ali pod nadzorom oseb, ki delujejo v njihovem imenu ali po njihovih navodilih, kot jih je določil odbor, ustanovljen na podlagi Resolucije Varnostnega sveta 661 (1990),

se nemudoma zamrznejo in države članice jih nemudoma prenesejo na ureditev za nasledstvo razvojnega sklada za Irak, ki jo je uvedla Vlada Iraka v skladu s pogoji iz resolucij Varnostnega sveta 1483 (2003) in 1956 (2010), razen če so ta sredstva, druga finančna sredstva ali gospodarski viri sami predmet predhodne sodne, upravne ali arbitražne zastavne pravice ali razsodbe; v tem primeru se lahko uporabijo za izpolnitev take zastavne pravice ali razsodbe.

▼M8

Člen 2a

Osebam in entitetam iz člena 2(b) se neposredno ali posredno ne dajejo na voljo ali v njihovo korist kakršna koli sredstva ali gospodarski viri.

Izjeme so dopustne za sredstva in gospodarske vire, ki so:

(a) potrebni za zadovoljevanje osnovnih potreb oseb iz člena 2(b) ali njihovih odvisnih družinskih članov, vključno s plačili živil, najemnine ali hipoteke, zdravil in zdravljenja, davkov, zavarovalnih premij in komunalnih storitev;

(b) namenjeni izključno za plačilo razumnih honorarjev in povračilo nastalih izdatkov, povezanih z zagotavljanjem pravnih storitev;

(c) namenjeni izključno za plačila pristojbin in stroškov storitev za rutinsko vodenje ali vzdrževanje zamrznjenih sredstev in gospodarskih virov; ali

(d) potrebni za kritje izrednih stroškov, pod pogojem, da je ustrezni pristojni organ o razlogih, zaradi katerih meni, da bi bilo treba izdati posebno odobritev, uradno obvestil pristojne organe drugih držav članic in Komisijo vsaj dva tedna pred odobritvijo.

▼B

Člen 3

Sprejeti bodo vsi potrebni ukrepi za pospešitev varne vrnitve iraške kulturne lastnine ter ostalih predmetov arheološkega, zgodovinskega, kulturnega in verskega pomena ter tistih ki predstavljajo znanstveno redkost, nezakonito odstranjenih iz Narodnega iraškega muzeja, Narodne knjižnice in drugih krajev v Iraku od sprejetja Resolucije Varnostnega sveta 661 (1990) dalje, v iraške ustanove, vključno s prepovedjo trgovanja ali premeščanja teh predmetov in predmetov, za katere obstaja utemeljeni sum, da so bili nezakonito odstranjeni.

▼M3

Člen 4

Vsi prihodki od izvoza nafte, naftnih derivatov in zemeljskega plina iz Iraka se od 22. maja 2003 v skladu s pogoji iz Resolucije 1483 (2003) stekajo v Razvojni sklad za Irak.

▼B

Člen 5

1. Nafta, naftni derivati in naravni plin do prenosa lastnine na začetnega kupca ne bodo podvrženi nobenim pravnim postopkom, zaplembam, nalogom za zaseg terjatev ali izvršbam.

2. Enaki privilegiji in imunitete, ki veljajo za Združene narode, veljajo tudi za:

(a) prihodke in obveznosti, ki izhajajo iz prodaje proizvodov iz odstavka 1;

(b) Razvojni sklad za Irak;

(c) sklade, druga finančna sredstva ali gospodarske vire, ki se v skladu s členom 2 prenesejo na Razvojni sklad za Irak.

3. Privilegiji in imunitete iz odstavka 2(a) ne veljajo za nobene pravne postopke, za katere so ti prihodki in obveznosti potrebne za plačilo odgovornosti za ugotovljeno škodo v primeru ekološke nesreče, vključno z razlitjem tekočih goriv, do katere pride po 22. maju 2003.

▼M3

4. Privilegiji in imunitete iz odstavkov 1, 2(a) in 2(b) se ne uporabljajo v zvezi s pravnomočnimi sodbami, izvirajočimi iz pogodbenih obveznosti, ki jih je Irak sprejel po 30. juniju 2004.

▼B

Člen 6

Skupni stališči Sveta 96/741/SZVP in 2002/599/SZVP se razveljavita.

Člen 7

To skupno stališče začne veljati z dnem sprejetja. Uporablja se od 22. maja 2003.

▼M6

Člena 4 in 5 se uporabljata do 30. junija 2011.

▼B

Člen 8

To skupno stališče se objavi v Uradnem listu Evropske unije.